stanford-oval/wikipedia huggingface dataset:
พระเจ้าวิลเฮ็ล์มที่ 2 แห่งเวือร์ทเทิมแบร์ค
พระมหากษัตริย์แห่งเวือร์ทเทิมแบร์ค

พระราชบิดาของพระองค์สิ้นพระชนม์ในปี ค.ศ. 1870 แต่พระราชมารดาทรงดำรงพระชนม์อยู่เพื่อทอดพระเนตรพระองค์ครองราชบัลลังก์ในเวือร์ทเทิมแบร์ค ในปี ค.ศ. 1891 วิลเฮ็ล์มได้ขึ้นครองราชย์แทนพระราชมาตุลาของพระองค์ที่ไม่มีพระราชบุตรคือพระเจ้าคาร์ลที่ 1 แห่งเวือร์ทเทิมแบร์ค (ค.ศ. 1823–1891) การขึ้นครองราชย์ของพระองค์เป็นการออกจากกฎหมายแซลิกซึ่งควบคุมการสืบสันตติวงศ์ในรัฐเยอรมัน การอ้างสิทธิ์ในราชบัลลังก์เกิดขึ้นเนื่องจากพระองค์เป็นผู้สืบสกุลอาวุโสของพระเจ้าฟรีดริชที่ 1 แห่งเวือร์ทเทิมแบร์ค พระราชปัยกา ผ่านทางเจ้าชายเพาล์พระราชโอรสพระองค์เล็ก
พระเจ้าวิลเฮ็ล์มที่ 2 กลายเป็นจอมพลของเยอรมันในสงครามโลกครั้งที่ 1 ในปี ค.ศ. 1918 พระองค์ถูกขับออกจากราชบัลลังก์พร้อมกับผู้ปกครองชาวเยอรมันคนอื่นๆ ในที่สุดพระองค์สละราชสมบัติในวันที่ 30 พฤศจิกายน ค.ศ. 1918 สิ้นสุดระบอบราชาธิปไตยที่ปกครองเวือร์ทเทิมแบร์คกว่า 800 ปี พระองค์เสด็จสวรรคตในปี ค.ศ. 1921 ที่บาเดินเฮาส์เซน
พระราชบุคลิกและความสนใจ

วิลเฮ็ล์มถือได้ว่าเป็นพระมหากษัตริย์ที่ได้รับความนิยมและพระอุปนิสัยที่ทรงชอบพาสุนัขสองตัวของพระองค์ไปเดินเล่นในสวนสาธารณะในชตุทการ์ทโดยไม่มีองครักษ์คอยอารักขา ในระหว่างที่ทรงพระดำเนินในสวนสาธารณะ ประชาชนมักทักทายพระองค์อย่างเป็นกันเองด้วยคำว่า มิสเตอร์คิง (เยอรมัน: Herr König)
แม้พระองค์จะอาศัยอยู่ในอาณาจักรที่ไม่มีทางออกสู่ทะเล แต่วิลเฮ็ล์มที่ 2 ก็ทรงชื่นชอบการแล่นเรือยอชท์ พระองค์ทรงเป็นผู้มีส่วนสำคัญในการก่อตั้ง ราชสโมสรเรือยอชท์แห่งเวือร์ทเทิมแบร์ค (เยอรมัน: Königloch Württembergister Yacht-Club หรือ อังกฤษ: Royal Yacht Club of Württemberg) ในปี 1911 ที่ทะเลสาบโบเดิน
การอภิเษกสมรสและพระราชบุตร

เมื่อวันที่ 15 กุมภาพันธ์ ค.ศ. 1877 ที่เมืองฮาโรลเซิน พระองค์ทรงอภิเษกสมรสกับเจ้าหญิงมารีแห่งวัลเด็คและเพือร์ม็อนท์ (ค.ศ. 1857–1882) มีพระราชบุตรที่รอดชีวิตในวันประสูติ 2 พระองค์ คือ:
เจ้าหญิงเพาลีเนอแห่งเวือร์ทเทิมแบร์ค
เจ้าชายอุลริชแห่งเวือร์ทเทิมแบร์ค
เจ้าหญิงมารีสิ้นพระชนม์ในวันที่ 30 เมษายน ค.ศ. 1882 ในเมืองชตุทการ์ท จากพระโรคแทรกซ้อนที่เกิดจากประสูติการพระราชบุตรพระองค์ที่ 3 วิลเฮ็ล์มทรงโทมนัสอย่างยิ่งกับการสิ้นพระชนม์ของพระราชบุตรทั้ง 2 พระองค์
อย่างไรก็ตามพระองค์ทรงเป็นกษัตริย์และเป็นหน้าที่ของพระองค์ที่จะต้องรักษาลำดับกรสืบราชสันตติวงศ์ให้มั่นคง วันที่ 8 เมษายน ค.ศ. 1886 ที่บึคเคอบวร์ค พระองค์ทรงอภิเษกสมรสกับเจ้าหญิงชาร์ล็อทเทอแห่งเชาม์บวร์ค-ลิพเพอ (1864–1946) ไม่มีพระราชบุตร
รัชทายา

ในการเสด็จสวรรคตของพระองค์ในปี ค.ศ. 1921 โดยไม่มีพระราชโอรสที่ยังอยู่ ราชวงศ์ของเวือร์ทเทิมแบร์คจึงไม่มีผู้สืบทอดและตำแหน่งพระประมุขของพระราชวงศ์จึงตกเป็นของอัลแบร์ท ดยุกแห่งเวือร์เทิมแบร์คซึ่งเป็นผู้สืบเชื้อสายมาจากฟรีดริชที่ 2 เออแฌน ดยุกแห่งเวือร์ทเทิมแบร์คเหมือนกัน ซึ่งทรงประทับอยู่ที่อัลท์เฮาเซิน
ดูเพิ่ม

รายพระนามผู้ปกครองเวือร์ทเทิมแบร์ค
เหรียญเงิน 5 มาร์ค จักรวรรดิเยอรมัน พระเจ้าวิลเฮ็ล์มที่ 2 ค.ศ. 1900
การรถไฟฟ้าขนส่งมวลชนเกาสฺยง

การรถไฟฟ้าขนส่งมวลชนเกาสฺยง (KMRT; จีน: 高雄大眾捷運系統, 高雄捷運) เป็นระบบขนส่งมวลชนที่ให้บริการในเมืองเกาสฺยงและปริมณฑล เริ่มก่อสร้างในเดือนตุลาคม ค.ศ. 2001 โดยเปิดให้บริการสายสีแดงและส้มเป็นสายแรก เมื่อวันที่ 9 มีนาคม และ 14 กันยายน ค.ศ. 2008 ตามลำดับ ปัจจุบันดำเนินการโดย Kaohsiung Rapid Transit Corporation (KRTC; จีน: 高雄捷運公司) ภายใต้ Build-Operate-Transfer
เส้นทาง

จำนวน 2 เส้นทาง 37 สถานี ระยะทาง 42.7 km (26.5 mi) โดยเป็นสถานีใต้ดิน 27 สถานี (มีประตูกั้นชานชาลาทุกสถานี) ยกระดับ 8 สถานี ระดับดิน 2 สถานี
รถไฟฟ้ารางเบา (LRT) ประกอบด้วย สายวงแหวน จำนวน 30 สถานี
| สาย | ปลายทาง (เขต) | ปลายทาง (เขต) | จำนวนสถานี | ระยะทาง km | เปิดบริการ | ศูนย์ซ่อมบำรุง |
| --- | --- | --- | --- | --- | --- | --- |
|   | กังชานใต้ (กังชาน) | เสียวกั่ง (เสียวกั่ง) | 24 | 28.3 | 2008 | เหนือ ใต้ |
|   | Sizihwan (กังชาน) | ต้าเหลียว (ต้าเหลียว) | 14 | 14.4 | 2008 | ต้าเหลียว |
|   | Lizihnei (เฉียนเจิ้น) | Lizihnei (เฉียนเจิ้น) | 38 | 22.1 | 2015 | เฉียนเจิ้น |
ดูเพิ่ม

รถไฟใต้ดินไทเป
รายชื่อระบบขนส่งมวลชนความเร็วสูง
แหล่งข้อมูลอื่น

Kaohsiung Rapid Transit Corporation Official Website
Mass Rapid Transit Bureau of Kaohsiung City Government เก็บถาวร 2008-09-15 ที่ เวย์แบ็กแมชชีน
ควร์ท ไซทซ์เลอร์

| ควร์ท ไซทซ์เลอร์ |
| --- | --- |

เกิด: 9 มิถุนายน 1895 ก็อสมาร์ จักรวรรดิเยอรมัน
เสียชีวิต: 25 กันยายน ค.ศ. 1963(1963-09-25) (68 ปี) โฮเอินอาเชา เยอรมนีตะวันตก
รับใช้:    เยอรมนี   เยอรมนี   ไรช์เยอรมัน 
แผนก/สังกัด: กองทัพบก
ประจำการ: 1914–45
ชั้นยศ:  พลเอกอาวุโส
การยุทธ์: สงครามโลกครั้งที่หนึ่ง สงครามโลกครั้งที่สอง
บำเหน็จ: กางเขนอัศวินแห่งกางเขนเหล็ก
พลเอกอาวุโส ควร์ท ไซทซ์เลอร์ (เยอรมัน: Kurt Zeitzler) เป็นนายทหารบกชาวเยอรมันในสงครามโลกครั้งที่หนึ่ง และดำรงตำแหน่งเสนาธิการกองทัพบกระหว่างเดือนกันยายน ค.ศ. 1942 ถึงกรกฎาคม ค.ศ. 1944 ในช่วงสงครามโลกครั้งที่สอง เป็นหนึ่งในบุคคลสำคัญที่ร่วมตัดสินใจเริ่มปฏิบัติการซิทาเดล เขาได้รับการยอมรับว่ามีความสามารถในการบริหารจัดการการเคลื่อนทัพขนาดใหญ่
ในช่วงสงครามโลกครั้งที่สอง ไซทซ์เลอร์เป็นเสนาธิการกองทัพน้อยที่ 22 ในโปแลนด์ ต่อมาเป็นเสนาธิการกลุ่มยานเกราะของพลเอกไคลส์ในยุทธการที่ฝรั่งเศส เป็นเสนาธิการกลุ่มยานเกราะที่ 1 ในยูโกสลาเวียและแนวรบด้านตะวันออก เป็นเสนาธิการกองทัพยานเกราะที่ 1 ในแนวรบด้านตะวันออก เป็นเสนาธิการกองทัพกลุ่ม D และดำรงตำแหน่งสุดท้ายเป็นเสนาธิการกองทัพบก
ขอโทษหัวใจ

| "ขอโทษ> ..หัวใจ".เพลงโดยอินสติงต์ |
| --- | --- |
วางจำหน่าย: 28 ตุลาคม พ.ศ. 2558
บันทึกเสียง: พ.ศ. 2558
แนวเพลง: บัลลาดร็อก
ความยาว: 4:36
ค่ายเพลง: จีนี่เรคอร์ดส (จีเอ็มเอ็ม แกรมมี่)
ผู้ประพันธ์เพลง: ปรียวิศว์ นิลจุลกะ
โปรดิวเซอร์: อนุกานต์ จันทร์อุไร

มิวสิกวิดีโอ
"ขอโทษ...หัวใจ" ที่ยูทูบ
 
"ขอโทษ...หัวใจ" เป็นซิงเกิลของอินสติงต์ ในปี พ.ศ. 2558 ประพันธ์เนื้อร้อง-แต่งทำนองโดย ปรียวิศว์ นิลจุลกะ เรียบเรียงโดย อนุกานต์ จันทร์อุไร ออกจำหน่ายในวันที่ 28 ตุลาคม พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่ เป็นเพลงที่พูดถึง คนที่อกหัก ที่ลืมดูแลหัวใจตัวเอง เอาแต่สนใจถึงเรื่องอื่นๆ สนใจคนที่ทำให้เจ็บ
ส่วนมิวสิควีดิโอนี้เผยแพร่ครั้งแรกในวันที่ 28 ตุลาคม พ.ศ. 2558 เวลา 20:00 น. โดยมีปกรณ์ ฉัตรบริรักษ์ มาแสดงในมิวสิกวีดิโอนี้  อนิ่ง เพลง "ขอโทษหัวใจ ได้ถูกนำไปใช้กับละคร ดวงใจในฝัน เมื่อปลายปี  พ.ศ. 2558
การตอบรับ

เพลง "ขอโทษ...หัวใจ" ติดอันดับสูงสุดที่ 14 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 15 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ ซองชาร์ตท็อป 100: 10
ซี้ดเอฟเอ็ม ชาร์ตท็อป 20: 14

| ชาร์ต (พ> ศ. 2559) | อันดับสูงสุด |
| --- | --- |
อินเท็นซีฟวอท์ช มิวสิก ชาร์ต ท็อป 40  เพลงไทยสากล 2016: 18
Line Music Thailand Top 100: 31
คู่กิ๊กพริกกะเกลือ

| คู่กิ๊กพริกกะเกลือ |
| --- | --- |

ประเภท: ซิตคอม
สร้างโดย: โพลีพลัส เอ็นเตอร์เทนเม้นท์
กำกับโดย: บุญชู พิทักษ์เลิศกุล
แสดงนำ: รังสิต ศิรนานนท์ คะนึงนิจ จักรสมิทธานนท์ ณัฐวัฒน์ เปล่งศิริวัธน์ แซมมี่ เคาวเวลล์
ดนตรีแก่นเรื่องเปิด: คู่กิ๊กพริกกะเกลือ ขับร้องโดย พัฒน์นรี ชัยพันธุ์
ดนตรีแก่นเรื่องปิด: คู่กิ๊กพริกกะเกลือ
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 366 ตอน
การผลิต
ผู้อำนวยการสร้าง: อรพรรณ วัชรพล
ความยาวตอน: 45 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: วันอาทิตย์ เวลา 11.15 น. (27 เมษายน พ.ศ. 2551 – 29 กันยายน พ.ศ. 2556) วันเสาร์ เวลา 13.00 น. (5 ตุลาคม พ.ศ. 2556 – 25 เมษายน พ.ศ. 2558)
คู่กิ๊กพริกกะเกลือ เป็นละครแนวซิตคอม ทางสถานีโทรทัศน์สีกองทัพบกช่อง 7 สร้างโดย บริษัท โพลีพลัส เอ็นเตอร์เทนเม้นท์ จำกัด กำกับการแสดงโดย บุญชู พิทักษ์เลิศกุล ซึ่งมาแทนละครเรื่อง กลิ้งไว้ก่อนพ่อสอนไว้ ที่สิ้นสุดการออกอากาศเมื่อวันที่ 20 เมษายน พ.ศ. 2551 นำแสดงโดย รังสิต ศิรนานนท์, คะนึงนิจ จักรสมิทธานนท์, ณัฐวัฒน์ เปล่งศิริวัธน์, แซมมี่ เคาวเวลล์ ในช่วงแรก ๆ จะไม่มีแขกรับเชิญมาร่วมแสดงมากนัก แต่ในตอนต่อ ๆ มา เริ่มมีแขกรับเชิญมาร่วมแสดงมาในแต่ละตอนเป็นระยะ ๆ และจะไม่มีแขกรับเชิญในบางตอน
คู่กิ๊กพริกกะเกลือออกอากาศทุก วันอาทิตย์ เวลา 11.15 น. - 12.00 น. โดยเปิดตัวออกอากาศครั้งแรกใน วันอาทิตย์ ที่ 27 เมษายน พ.ศ. 2551 จนถึง วันอาทิตย์ ที่ 29 กันยายน พ.ศ. 2556 เนื่องจากเดือนตุลาคม ปี 2556 ทางช่อง 7 สี ได้มีการปรับผังละครในวันเสาร์ และ วันอาทิตย์ ออกอากาศเวลาใหม่ ทุกวันเสาร์ เวลา 13.00 น. ตั้งแต่วันที่ 5 ตุลาคม พ.ศ. 2556  - 25 เมษายน พ.ศ. 2558
คู่กิ๊กพริกกะเกลือ เสนอตอนสุดท้าย เมื่อวันที่ 25 เมษายน พ.ศ. 2558 และ ตั้งแต่วันที่ 2 พฤษภาคม พ.ศ. 2558 ได้มีละครซิตคอมเรื่องใหม่มาแทน คือเรื่อง สภ.รอรัก
ทีมงาน

บทโทรทัศน์
ปณธี ศุภศักดิ์สุทัศน์
อภิวัฒน์ เล่าสกุล
ปิยพร วายุภาพ
พลพล พงษ์แพทย์
สันทัด โพธิสา
บทประพันธ์
สามสหาย
ผู้กำกับการแสดง
บุญชู พิทักษ์เลิศกุล
ผู้ช่วยผู้กำกับ
รัฐวุฒิ ชูชื่นกลิ่น
ทินกร เชิดทรัพย์
พิมพ์ชนก สิงห์สุวรรณ
ผู้ผลิต
โพลีพลัส เอ็นเตอร์เทนเม้นท์
นักแสดงหลัก > นักแสดงที่ไม่ได้ปรากฏตัวแล้ว

วนิดา แสงสุข  รับบท : ป้าใหญ่, คุณใหญ่, หญิงใหญ่ หรือ นมใหญ่ (พ.ศ. 2551 – พ.ศ. 2553) แม่บ้านผู้ดูแลคุณหนูต้นอ้อ ชอบทำตัวเป็นผู้ดี เชิดหยิ่ง หัวสูง คอตั้งตรงขนานกับพื้นตลอดเวลา มาดเยอะ เรื่องแยะ หวงคุณหนูหยั่งกับไข่ในหิน ไม่ยอมให้ชายใดมาข้องเกี่ยว ถ้าอยากเอี่ยวต้องข้ามศพนมใหญ่ไปก่อน (ปัจจุบันถูกถอนตัวแล้ว)
ภัทรนันท์ จามิกรณ์ รับบท : พายุ (พ.ศ. 2551 – มีนาคม พ.ศ. 2555) ลูกของน้าของพายุ แต่พยายามทำตัวเป็นผู้ใหญ่ทั้งที่ยังไม่รู้จักความหมายของคำว่าผู้ใหญ่อย่างแท้จริง เป็นคนพูดจาโผงผาง มะนาวไม่มีน้ำ กล้าได้กล้าเสีย ชอบเล่นกีฬาเอกซ์ตรีม รักดนตรี มีความฝันอยากเป็นนักร้องอย่าง ตูน บอดี้แสลม เพราะเป็นเหมือน ไอดอล (เรื่องจริงพัตเตอร์ภัทรนันท์ไปเป็นนักฟุตบอลทีม เกร็กคู ลูกทัพฟ้า ปทุมธานี จึงยุติบทของพายุ)
นักแสดงรับเชิญที่ยังมีบทบาท

กฤตย์ อัทธเสรี รับบทเป็น สมศักดิ์ คุณพ่อของคุณหนูต้นอ้อ
ธนเวทย์ สิริวัฒน์ธนกุล รับบทเป็น โจ๊ก พี่ชายคนสนิทของต้นอ้อ อดีตหนุ่มในฝันของต้นอ้อ แอบชอบต้นอ้อและเป็นคู่แข่งสมรัก (ปรากฏตัวครั้งแรกในตอน คู่กั๊กฉันรักเธอ)
นภัสสร ช่วยเกิด (ลูกเกด) รับบทเป็น คริสตี้ นางแบบชื่อดัง แอบชอบเซียน แข่งกับบ๊วย (ปรากฏตัวครั้งแรกในตอน รักสู้ฟัด)
จักรพันธ์ วงศ์คณิต (บอส) รับบทเป็น โอม เพื่อนชายของมะลิ พ่อของโอมคือเสี่ยตุ๋ยเป็นอริเก่ากับเบี้ยว ซึ่งเบี้ยวพยายามไม่ให้มะลิกับโอมคบกันเพราะกลัวว่าโอมจะมาจีบและไม่ยอมให้โอมเข้าใกล้มะลิ เคยวางแผนแกล้งเป็นแฟนมะลิเพื่อหลอกเฮียเบี้ยว (ปรากฏตัวครั้งแรกตอน ชายในฝัน (ร้าย))
เฉลิมพล ทิฆัมพรธีรวงศ์ (แจ๊ค แฟนฉัน) รับบทเป็น เต้ย ลูกชายเจ้าของค่ายมวย เด็กโข่งที่มหา’ลัย ชอบตามรังควานบุ้ง (ปรากฏตัวครั้งแรกตอน มาเฟียบุ้งมาแล้วจ้า)
พรพิศิษฐ์ สมชาติวงศ์ (บีโป้) รับบทเป็น ผู้กำกับ ผู้กำกับที่ติ๊กชอบไปรับบทเล่นในเรื่องภาพยนตร์และละครด้วยกันกับป๋ออยู่บ่อย ๆ
เป็ด ผู้อาศัยในปราณีแมนชั่นที่ชอบโผล่มากวนประสาทคนอื่นหรือโดนคนกวนประสาทกลับซะเอง โดยเฉพาะป๋อ (เคยทำให้ป๋อสมองกลับมาแล้ว)
เพลงประกอบละคร

เพลงเริ่มไตเติ้ลและเพลงจบเรื่อง
เพลง คู่กิ๊กพริกกะเกลือ
คำร้องโดย สุรพันธ์ ชาญวิชณานันต์
ทำนองโดย สุรพันธ์ ชาญวิชณานันต์
เรียบเรียงโดย ชันษา เมตตพันธุ์
ขับร้องโดย พัฒน์นรี ชัยพันธุ์ (แจ้)
รางวัลที่ได้รับ

พ.ศ. 2553 : รางวัลรายการโทรทัศน์ในดวงใจครอบครัว ประเภท น 13+ จากงาน แฟมิลี่ อวอร์ดส 2010
แหล่งข้อมูลอื่น

เว็บไซต์คู่กิ๊กพริกกะเกลือ เก็บถาวร 2008-04-30 ที่ เวย์แบ็กแมชชีน
เว็บไซต์คู่กิ๊กพริกกะเกลือ ทางช่อง 7 สี
ผักโขมหนาม

| ผักโขมหนาม |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Core eudicots
อันดับ:: Caryophyllales
วงศ์:: Amaranthaceae
สกุล:: Amaranthus
สปีชีส์:: A.  spinosus
ชื่อทวินาม
Amaranthus spinosus L.

ผักโขมหนาม มีชื่อภาษาท้องถิ่นในภาคใต้เรียกว่า ผักโหมหนาม ส่วนที่แม่ฮ่องสอนและกะเหรี่ยงเรียกว่า กะเหม่อลอมี แม่ล้อกู่ และที่เขมรเรียกว่า ปะตี ส่วนภาคกลางจะเรียกว่า ผักขมสวน  (ชื่อวิทยาศาสตร์: Amaranthus spinosus; อังกฤษ: spiny amaranth, prickly amaranth หรือ thorny amaranth) เป็นพืชล้มลุก ฤดูเดียว อายุสั้นประมาณ 2–4 เดือน หรือเมื่อออกดอก ติดเมล็ดแล้วก็จะค่อยๆ เหี่ยวแห้งตาย หรือเรียกว่าพืชที่มีอายุปีเดียว
ลักษณะโดยทั่วไป

ลำต้น – ตั้งตรง แตกกิ่งมากรอบตัวต้น ลำต้นสูงประมาณ 30–110 เซนติเมตร มีหนามแหลมตามข้อ ยาวประมาณ 1–3 เซนติเมตร ผิวเรียบหรือมีขนเล็กน้อย
ใบ – ใบอ่อนจะมีขนปกคลุมเล็กน้อย เป็นใบเดียวรูปหอก เรียงสลับ ปลายใบและโคนใบแหลม ขอบใบเป็นคลื่นเล็กน้อย ก้านใบยาวประมาณ 7 เซนติเมตร และมีหนามแหลมยาว 2 อัน ที่โคนก้านใบเมื่ออ่อนอยู่มีขนเล็กน้อยที่เส้นใบ
ดอก – เป็นดอกช่อ ออกที่ซอกใบและปลายกิ่ง และตรงข้อข้างลำต้น ดอกย่อยเรียงตัวอัดกันแน่น มีหนาม ไม่แข็ง กลีบรวมโค้ง ขอบกลีบใส ตรงกลางมีแถบสีเขียวหรือม่วง แยกเพศอยู่บนต้นเดียวกัน ดอกขนาดเล็ก ติดก้านช่อสีเขียว ช่อดอกมีหนามแหลมยาว 2 อัน หรืออาจมีมากกว่านี้ แต่ช่อดอกปลายยอดไม่มีหนาม กลีบดอกมี 5 กลีบ
เมล็ด – มีขนาดเล็ก สีดำ ผลเป็นแบบแห้งแล้วแตก โดยแตกตามขวางของผล เมล็ดสีน้ำตาลเป็นมันเงา ทรงกลม ตรงกลางทั้งสองด้านนูน ขนาดเล็กประมาณ 0.05 เซนติเมตร
ประโยชน์และสรรพคุณ

รับประทานเป็นผัก โดยลอกเปลือกและหนามออก
ยอดอ่อน – ใช้แกงจืด ผัดน้ำมัน แกงเลียง แกงส้ม แกงอ่อม เป็นต้น
ต้น – ย่างไฟแก้ตกเลือด แน่นท้อง ขับน้ำนม ขับปัสสาวะ
ใบ – ในอินโดนีเซียใช้ฟอกเลือด พอกแผล
ราก – แก้อาการคันตามผิวหนัง เป็นยาระบาย
ยาพื้นบ้านล้านนาใช้ รากเผาไฟพอข้างนอกดำ จี้ที่หัวฝี ช่วยให้ฝีที่แก่แตก หรือผสมข้าวโพด ทั้งต้น ต้มน้ำดื่มแก้บวม ยาพื้นบ้าน ใช้ ทั้งต้น ต้มน้ำดื่ม ขับปัสสาวะ แก้ตกเลือด แน่นท้องและขับน้ำนม มีรายงานวิจัยว่า ทั้งต้นมีฤทธิ์ลดการบีบตัวของ ลำไส้เล็ก ส่วนราก ต้านสารพิษที่ทำลายตับ พบรายงานจากประเทศบราซิลว่า พืชนี้เป็นพิษต่อ วัว ควาย และ ม้า ทำให้สัตว์เหล่านี้มีอาการเซื่องซึม เบื่ออาหาร น้ำหนักลด ท้องเสียกลิ่นเหม็นมาก บางครั้งอาจมีเลือดปนในอุจจาระ นอกจากนั้นยังมีการทำการทดลองพบว่า สารที่ได้จากธรรมชาติ คือ น้ำด่างของผักโขมหนามสามารถล้างไหมได้ดี เทียบเท่าสารเคมี ที่ใช้ล้างไหมกันอยู่ในปัจจุบัน รากผักโขมหนามสามารถเป็นยาแก้ตกเลือด แก้ฝี แก้ขี้กลาก เป็นยาขับน้ำนม แก้แน่นท้อง แก้พิษ แก้ช้ำใน แก้ไข้ ระงับความร้อน ใช้ในเด็กแก้ลิ้นเป็นฝ้าละออง ช่อดอกและยอดอ่อนต้มเป็นอาหารหมู ยอดอ่อนและใบอ่อนใส่ลงในอาหารของชาวกะเหรี่ยงที่เรียกข้าวเบอะ
ฟรีดริช ด็อลมัน

| ฟรีดริช ด็อลมัน |
| --- | --- |

เกิด: 2 กุมภาพันธ์ ค.ศ. 1882(1882-02-02) เวือทซ์บวร์ค จักรวรรดิเยอรมัน
เสียชีวิต: 28 มิถุนายน ค.ศ. 1944(1944-06-28) (62 ปี) เลอม็อง ฝรั่งเศส
สุสาน: สุสานสงครามเยอรมันช็องปีญี-แซ็งต็องเดร
รับใช้:  เยอรมนี (ถึง ค.ศ. 1918)  เยอรมนี (ถึง ค.ศ. 1933)  ไรช์เยอรมัน
แผนก/สังกัด:  กองทัพบกเยอรมัน
ชั้นยศ:  พลเอกอาวุโส
บังคับบัญชา: กองพลที่ 7
การยุทธ์: สงครามโลกครั้งที่ 1 สงครามโลกครั้งที่ 2
บำเหน็จ: กางเขนอัศวินแห่งกางเขนเหล็กประดับด้วยใบโอ๊ก
ฟรีดริช คาร์ล อัลแบร์ท ด็อลมัน (เยอรมัน: Friedrich Karl Albert Dollmann) เป็นนายพลชาวเยอรมันในช่วงสงครามโลกครั้งที่สอง เขาเป็นผู้บังคับการกองพลที่ 7 ระหว่างการบุกฝรั่งเศสของเยอรมนีและในช่วงแรก ๆ ของการบุกนอร์ม็องดีของฝ่ายสัมพันธมิตร จนกระทั่งเขาเสียชีวิตในเดือนมิถุนายน ค.ศ. 1944
| ด ค กพลเอกอาวุโสและพลเรือเอกอาวุโสแห่งนาซีเยอรมนี |
| --- | --- |
พลเอกอาวุโส (กองทัพบก):  วิลเฮ็ล์ม อาดัม  ฮันส์-เยือร์เกิน ฟ็อน อาร์นิม  ลูทวิช เบ็ค  โยฮันเนิส บลัสโควิทซ์  เอดูอาร์ท ดีเทิล  ฟรีดริช ด็อลมัน  นิคโคเลาส์ ฟ็อน ฟัลเคินฮอสท์  โยฮันเนิส ฟรีสเนอร์  แวร์เนอร์ ฟ็อน ฟริทช์  ฟรีดริช ฟร็อม  ไฮนทซ์ กูเดรีอัน  ควร์ท ฮาเซอ  ฟรันทซ์ ฮัลเดอร์  Kurt von Hammerstein-Equord  โยเซ็ฟ ฮาร์เพอ  ก็อทฮาร์ท ไฮน์รีตซี  วัลเทอร์ ไฮทซ์  คาร์ล ฮิลเพิร์ท  เอริช เฮิพเนอร์  คาร์ล-อาด็อล์ฟ ฮ็อลลิท  แฮร์มัน โฮท  ฮันส์-วาเล็นทีน ฮูเบอ  แอร์วีน เยเน็คเคอ  อัลเฟรท โยเดิล  เกออร์ค ลินเดอมัน  เอเบอร์ฮาร์ท ฟ็อน มัคเคินเซิน  แอร์ฮาร์ท เราส์  เกออร์ค-ฮันส์ ไรน์ฮาร์ท  Lothar Rendulic  ริชชาร์ท รูอ็อฟ  ฮันส์ ฟ็อน ซัลมูท  รูด็อล์ฟ ชมิท  อ็อยเกน ริทเทอร์ ฟ็อน โชเบิร์ท  อาด็อล์ฟ ชเตราส์  คาร์ล ชเตร็คเคอร์  Heinrich von Vietinghoff  วัลเทอร์ ไวส์  ควร์ท ไซทซ์เลอร์ 
พลเอกอาวุโส (กองทัพอากาศ):  Otto Deßloch  อุลริช เกราเอิร์ท  ฮันส์ เย็ชช็อนเน็ค  อัลเฟรท เค็ลเลอร์  กึนเทอร์ คอร์เทิน  Bruno Loerzer  อเล็คซันเดอร์ เลอร์  กึนเทอร์ รือเดิล  ควร์ท ชตูเด็นท์  ฮันส์-เยือร์เกิน ชตุมพฟ์  แอ็นสท์ อูเด็ท  ฮูแบร์ท ไวเซอ 
พลเรือเอกอาวุโส:  ค็อนราท อัลเบร็ชท์  แฮร์มัน เบิม  ร็อล์ฟ คาลส์  ฮันส์-เกออร์ค ฟ็อน ฟรีเดอบวร์ค  Oskar Kummetz  วิลเฮ็ล์ม มาร์ชัล  อัลเฟรท ซาลเว็ชเทอร์  อ็อทโท ชนีวินท์  อ็อทโท ชุลท์เซอ  Walter Warzecha  Karl Witzell 
เอ็สเอ็ส-โอเบิร์ช-กรุพเพินฟือเรอร์:  ควร์ท ดาลือเกอ  เซ็พ ดีทริช  เพาล์ เฮาเซอร์  ฟรันทซ์ ซาเวอร์ ชวาทซ์
ฟรันทซ์ ฮัลเดอร์

| ฟรันทซ์ ฮัลเดอร์ |
| --- | --- |
ฟรันทซ์ ฮัลเดอร์ในปี 1938
เกิด: 30 มิถุนายน ค.ศ.  1884 เวือทซ์บวร์ค จักรวรรดิเยอรมัน
เสียชีวิต: 2 เมษายน ค.ศ. 1972 (อายุ 87 ปี) อาเชา เยอรมนีตะวันตก
รับใช้:  ราชอาณาจักรบาวาเรีย   เยอรมนี  เยอรมนี  ไรช์เยอรมัน
ประจำการ: ค.ศ. 1902–1942
ชั้นยศ: พลเอกอาวุโส
การยุทธ์: สงครามโลกครั้งที่หนึ่ง  สงครามโลกครั้งที่สอง ปฏิบัติการเวเซอร์อือบุง  ยุทธการที่ฝรั่งเศส  การบุกครองโปแลนด์  ปฏิบัติการบาร์บาร็อสซา 
บำเหน็จ: กางเขนเหล็กกางเขนอัศวิน
ลายมือชื่อ: 
พลเอกอาวุโส ฟรันทซ์ ฮัลเดอร์ (เยอรมัน: Franz Halder) เป็นนายทหารบกเยอรมันและเป็นเสนาธิการกองทัพบก  ตั้งแต่ปี ค.ศ. 1938 จนกระทั่งเดือนกันยายน ค.ศ. 1942 เมื่อเขาถูกปลดออกภายหลังจากเกิดความไม่ลงรอยหลายครั้งกับอดอล์ฟ ฮิตเลอร์ จนกระทั่งเดือนธันวาคม ค.ศ. 1941 ตำแหน่งทางทหารของฮัลเดอร์ได้ตรงกับตำแหน่งหัวหน้าของนายพลเสนาธิการเก่า ซึ่งในช่วงสงครามโลกครั้งที่หนึ่ง เป็นสำนักงานทางทหารระดับสูงสุดในกองทัพจักรวรรดิเยอรมัน อนุทินฮัลเดอร์ ซึ่งเขาเขียนในช่วงเวลาที่เป็นหัวหน้าเสนาธิการทหารบกของกองบัญชาการสูงสุดกองทัพบกเยอรมัน กลายเป็นแหล่งที่มาของงานเขียนเกี่ยวกับฮิตเลอร์ สงครามโลกครั้งที่สอง และพรรคนาซีเป็นต้น ในหนังสือชื่อ ความรุ่งเรืองและการล่มสลายของไรช์ที่สาม (The Rise and Fall of the Third Reich) ของวิลเลียม แอล. ไชเรอร์ อนุทินฮัลเดอร์ ได้ถูกอ้างอิงเป็นร้อยครั้ง
| ด ค กเสนาธิการกองทัพบกเยอรมัน (แวร์มัคท์) |
| --- | --- | --- |
|  ลูทวิช เบ็ค  ฟรันทซ์ ฮัลเดอร์  ควร์ท ไซทซ์เลอร์  อาด็อล์ฟ ฮ็อยซิงเงอร์  ไฮนทซ์ กูเดรีอัน  ฮันส์ เครพส์  วิลเฮ็ล์ม ไคเทิล  อัลเฟรท โยเดิล  |  ลูทวิช เบ็ค  ฟรันทซ์ ฮัลเดอร์  ควร์ท ไซทซ์เลอร์  อาด็อล์ฟ ฮ็อยซิงเงอร์  ไฮนทซ์ กูเดรีอัน  ฮันส์ เครพส์  วิลเฮ็ล์ม ไคเทิล  อัลเฟรท โยเดิล  |  |
ตัวเอียง คือผู้รักษาการ
| ด ค กพลเอกอาวุโสและพลเรือเอกอาวุโสแห่งนาซีเยอรมนี |
| --- | --- |
พลเอกอาวุโส (กองทัพบก):  วิลเฮ็ล์ม อาดัม  ฮันส์-เยือร์เกิน ฟ็อน อาร์นิม  ลูทวิช เบ็ค  โยฮันเนิส บลัสโควิทซ์  เอดูอาร์ท ดีเทิล  ฟรีดริช ด็อลมัน  นิคโคเลาส์ ฟ็อน ฟัลเคินฮอสท์  โยฮันเนิส ฟรีสเนอร์  แวร์เนอร์ ฟ็อน ฟริทช์  ฟรีดริช ฟร็อม  ไฮนทซ์ กูเดรีอัน  ควร์ท ฮาเซอ  ฟรันทซ์ ฮัลเดอร์  Kurt von Hammerstein-Equord  โยเซ็ฟ ฮาร์เพอ  ก็อทฮาร์ท ไฮน์รีตซี  วัลเทอร์ ไฮทซ์  คาร์ล ฮิลเพิร์ท  เอริช เฮิพเนอร์  คาร์ล-อาด็อล์ฟ ฮ็อลลิท  แฮร์มัน โฮท  ฮันส์-วาเล็นทีน ฮูเบอ  แอร์วีน เยเน็คเคอ  อัลเฟรท โยเดิล  เกออร์ค ลินเดอมัน  เอเบอร์ฮาร์ท ฟ็อน มัคเคินเซิน  แอร์ฮาร์ท เราส์  เกออร์ค-ฮันส์ ไรน์ฮาร์ท  Lothar Rendulic  ริชชาร์ท รูอ็อฟ  ฮันส์ ฟ็อน ซัลมูท  รูด็อล์ฟ ชมิท  อ็อยเกน ริทเทอร์ ฟ็อน โชเบิร์ท  อาด็อล์ฟ ชเตราส์  คาร์ล ชเตร็คเคอร์  Heinrich von Vietinghoff  วัลเทอร์ ไวส์  ควร์ท ไซทซ์เลอร์ 
พลเอกอาวุโส (กองทัพอากาศ):  Otto Deßloch  อุลริช เกราเอิร์ท  ฮันส์ เย็ชช็อนเน็ค  อัลเฟรท เค็ลเลอร์  กึนเทอร์ คอร์เทิน  Bruno Loerzer  อเล็คซันเดอร์ เลอร์  กึนเทอร์ รือเดิล  ควร์ท ชตูเด็นท์  ฮันส์-เยือร์เกิน ชตุมพฟ์  แอ็นสท์ อูเด็ท  ฮูแบร์ท ไวเซอ 
พลเรือเอกอาวุโส:  ค็อนราท อัลเบร็ชท์  แฮร์มัน เบิม  ร็อล์ฟ คาลส์  ฮันส์-เกออร์ค ฟ็อน ฟรีเดอบวร์ค  Oskar Kummetz  วิลเฮ็ล์ม มาร์ชัล  อัลเฟรท ซาลเว็ชเทอร์  อ็อทโท ชนีวินท์  อ็อทโท ชุลท์เซอ  Walter Warzecha  Karl Witzell 
เอ็สเอ็ส-โอเบิร์ช-กรุพเพินฟือเรอร์:  ควร์ท ดาลือเกอ  เซ็พ ดีทริช  เพาล์ เฮาเซอร์  ฟรันทซ์ ซาเวอร์ ชวาทซ์
โยเซ็ฟ ฮาร์เพอ

| โยเซ็ฟ ฮาร์เพอ |
| --- | --- |

เกิด: 21 กันยายน ค.ศ. 1887(1887-09-21) บูเออร์ จักรวรรดิเยอรมัน
เสียชีวิต: 14 มีนาคม ค.ศ. 1968(1968-03-14) (80 ปี) เนือร์นแบร์ค, เยอรมนีตะวันตก
รับใช้:  เยอรมนี   เยอรมนี   ไรช์เยอรมัน
แผนก/สังกัด: กองทัพบก
ประจำการ: 1909–45
ชั้นยศ:  พลเอกอาวุโส
การยุทธ์: สงครามโลกครั้งที่หนึ่ง สงครามโลกครั้งที่สอง
บำเหน็จ: กางเขนอัศวินประดับใบโอ๊กและดาบ
พลเอกอาวุโส โยเซ็ฟ ฮาร์เพอ (เยอรมัน: Josef Harpe) เป็นนายทหารบกชาวเยอรมัน เขาเป็นนายพลในแนวรบด้านตะวันออกและแนวรบด้านตะวันตกในสงครามโลกครั้งที่สอง
ฮาร์เพอจบการศึกษาจากโรงเรียนนายร้อยปรัสเซียในปีค.ศ. 1909 และเข้าร่วมสงครามโลกครั้งที่หนึ่ง และยังคงปฏิบัติงานอยู่ในไรชส์แวร์ในช่วงปลอดสงคราม เมื่อเข้าสู่สงครามโลกครั้งที่สอง ฮาร์เพอได้ดำรงตำแหน่งผู้บัญชาการกองพลทหารราบที่ 2 (1940–41), ผู้บัญชาการกองพลยานเกราะที่ 12 (1941–42), ผู้บัญชาการกองทัพน้อยที่ 41 (1942–43), ผู้บัญชาการกองทัพที่ 9 (1943–44), ผู้บัญชาการกองทัพยานเกราะที่ 4 (1944), ผู้บัญชาการกลุ่มทัพยูเครนเหนือ (1944–45) และสุดท้ายคือกองทัพยานเกราะที่ 5
ฮาร์เพอและกองทัพยานเกราะที่ 5 ยอมจำนนต่อฝ่ายสัมพันธมิตรตะวันตก เขาตกเป็นเชลยของสหรัฐและถูกปล่อยตัวในปีค.ศ. 1948
กระทรวงธุรกิจและการค้า

| --- | --- |
 อาคารที่ทำการกระทรวง
ภาพรวมกระทรวง
ก่อตั้ง: 7 กุมภาพันธ์ ค.ศ. 2023
กระทรวงก่อนหน้า: กระทรวงการค้าระหว่างประเทศ กระทรวงยุทธศาสตร์ธุรกิจ พลังงานและอุตสาหกรรม
ประเภท: กระทรวงของรัฐบาล
เขตอำนาจ: สหราชอาณาจักร
สำนักงานใหญ่: Old Admiralty Building, Admiralty Place, London, SW1A 2DY
รัฐมนตรี: โจนาทาน เรย์โนลส์, รัฐมนตรีว่าการ ประธานหอการค้า 
เว็บไซต์: gov.uk/dbt
กระทรวงธุรกิจและการค้า (อังกฤษ: Department for Business and Trade, ย่อ DBT) เป็นกระทรวงหนึ่งของรัฐบาลสหราชอาณาจักร จัดตั้งเมื่อวันที่ 7 กุมภาพันธ์ ค.ศ. 2023 จากการสับเปลี่ยนคณะรัฐมนตรีภายใต้รัฐบาลของริชี ซูแน็ก เป็นการรวมหน่วยงานของกระทรวงการค้าระหว่างประเทศ และถ่ายโอนหน้าที่รับผิดบางส่วนจากกระทรวงยุทธศาสตร์ธุรกิจ พลังงานและอุตสาหกรรม
ภูมิหลัง > การจัดตั้ง

กระทรวงจัดตั้งเมื่อวันที่ 7 กุมภาพันธ์ ค.ศ. 2023 เป็นการรวมหน่วยงานระหว่างกระทรวงการค้าระหว่างประเทศ กับกระทรวงยุทธศาสตร์ธุรกิจ พลังงานและอุตสาหกรรม โดยรัฐมนตรีและข้าราชการฝ่ายพลเรือนของกระทรวงยุทธศาสตร์ธุรกิจฯ ได้รับการถ่ายโอนตำแหน่งมาทำงานที่กระทรวงใหม่
คณะรัฐมนตรีได้อธิบายว่า การจัดตั้งกระทรวงใหม่ จะช่วยให้ "มีความเป็นหนึ่งเดียวและชัดเจนสำหรับธุรกิจภายในรัฐบาล มุ่งเน้นไปที่การเติบโตของเศรษฐกิจด้วยกฎระเบียบที่ดีขึ้น มีข้อตกลงการค้าใหม่ในต่างประเทศ และฟื้นฟูเยียวยาผู้ประกอบการในประเทศ"
ภูมิหลัง > หน้าที่รับผิดชอบ

เป้าหมายและหน้าที่รับผิดชอบของกระทรวงตามคำอธิบายของคณะรัฐมนตรี มีดังนี้
สร้างโอกาสการเติบโตทางเศรษฐกิจในทุกภาคส่วน
สนับสนุนธุรกิจโดยการปรับปรุงการเข้าถึงแหล่งเงินทุน และสร้างระบบกฎระเบียบที่เอื้อประโยชน์ต่อการประกอบธุรกิจ
ส่งเสริมธุรกิจของสหราชอาณาจักรในเวทีโลกและดึงดูดการลงทุนมูลค่าสูง รวมถึงผ่านข้อตกลงการค้าเสรีกับประเทศอินเดีย และชาติพันธมิตรที่มีความสำคัญอื่น ๆ
ส่งเสริมตลาดที่มีการแข่งขัน และแก้ไขพฤติกรรมบิดเบือนตลาดเพื่อสนับสนุนการเติบโต ขณะเดียวกันยังเป็นการปกป้องสิทธิของผู้บริโภค
สนับสนุนการค้าเสรี
รับประกันความมั่นคงทางเศรษฐกิจและความยืดหยุ่นของห่วงโซ่อุปทาน
สนับสนุนการเติบโตทางเศรษฐกิจและนวัตกรรม โดยใช้ประโยชน์จากอิสรภาพหลังออกจากสมาชิกสหภาพยุโรป และลดภาระทางกฎระเบียบที่ไม่จำเป็น
ออกกฎหมายกำหนดระดับการให้บริการขั้นต่ำสำหรับภาคส่วนบริการสาธารณะที่มีความสำคัญ และทบทวน ปฏิรูป คงไว้ และ/หรือยกเลิกกฎหมายของสหภาพยุโรปที่ยังคงใช้อยู่ภายในเดือนธันวาคม ค.ศ. 2023
ภูมิหลัง > การตรวจสอบ

ตั้งแต่วันที่ 26 เมษายน ค.ศ. 2023 การทำงานของกระทรวงจะได้รับการตรวจสอบโดยคณะกรรมาธิการธุรกิจและการค้าของสภาสามัญชน ซึ่งเป็นการเปลี่ยนชื่อจากคณะกรรมธิการยุทธศาสตร์ธุรกิจ พลังงานและอุตสาหกรรม โดยคณะกรรมการใหม่นี้จะรวมหน้าที่ความรับผิดชอบของคณะกรรมาธิการการค้าระหว่างประเทศที่ถูกยุบไปด้วย
แหล่งข้อมูลอื่น

Official webpage on GOV.UK.
Making Government Deliver: Updating the machinery of government for the world of today and of tomorrow policy paper forwarded by Rishi Sunak explaining the rationale for the department.
| ด ค กกระทรวงของรัฐบาลสหราชอาณาจักร |
| --- | --- |
หน่วยงานระดับกระทรวง:  สำนักอัยการสูงสุดสกอตแลนด์  สำนักอัยการสูงสุด  ธุรกิจและการค้า  สำนักคณะรัฐมนตรี  กลาโหม  วัฒนธรรม สื่อ และกีฬา  ศึกษาธิการ  ความมั่นคงทางพลังงานและการปล่อยแก๊สเรือนกระจกสุทธิเป็นศูนย์  สิ่งแวดล้อม อาหาร และกิจการชนบท  การต่างประเทศ เครือจักรภพ และการพัฒนา  สุขภาพและดูแลสังคม  มหาดไทย  ยุติธรรม  สำนักผู้นำสภาสามัญชน  สำนักผู้นำสภาขุนนาง  การยกระดับ การเคหะ และชุมชน  สำนักไอร์แลนด์เหนือ  สำนักสกอตแลนด์  วิทยาศาสตร์ นวัตกรรม และเทคโนโลยี  คมนาคม  ธนารักษ์  สินเชื่อเพื่อการส่งออก  สำนักเวลส์  งานและบำนาญ
ฆาตกรรมล่องหน

| ฆาตกรรมล่องหน |
| --- | --- |
ประเภท: บันเทิงคดีแนววิทยาศาสตร์
สร้างโดย: เปดรู อากีเลรา
เขียนโดย:   เปดรู อากีเลรา  Guilherme Freitas  Ludmila Naves  Maria Shu  Thais Fujinaga 
กำกับโดย: Júlia Jordão
แสดงนำ:   การ์ลา ซาล  ซานดรา คอร์เวโลนี  Jonathan Haagensen  Guilherme Prates  ลัวนา ทานากะ  Marcello Airoldi  Marco Antônio Pâmio 
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนฤดูกาล: 1
จำนวนตอน: 6
การผลิต
ความยาวตอน: 38–51 นาที
บริษัทผู้ผลิต: บูติค ฟิลเมส
ออกอากาศ
เครือข่าย: เน็ตฟลิกซ์
ออกอากาศ: 29 มกราคม ค.ศ. 2020 (2020-01-29)
ฆาตกรรมล่องหน (โปรตุเกส: Onisciente) เป็นซีรีส์โทรทัศน์แนวบันเทิงคดีวิทยาศาสตร์ของประเทศบราซิล สร้างโดย เปดรู อากีเลรา และแสดงนำโดย การ์ลา ซาล, ซานดรา คอร์เวโลนี และ Jonathan Haagensen วางจำหน่ายทั่วโลกเมื่อวันที่ 29 มกราคม พ.ศ. 2563 โดยเน็ตฟลิกซ์
นักแสดง

การ์ลา ซาล รับบท Nina Peixoto
ซานดรา คอร์เวโลนี รับบท Judite Almeida
Jonathan Haagensen รับบท Vinícius Moreira
Guilherme Prates รับบท Daniel Peixoto
ลัวนา ทานากะ รับบท โอลิเวีย โอกาโมโตะ (Olívia Okamoto)
Marcello Airoldi รับบท รีการ์ดู (Ricardo)
Marco Antônio Pâmio รับบท Inácio Peixoto
บรูนู โลเร็งซู รับบท Sílvio
Belize Pombal รับบท เดโบรา (Débora)
Fernanda Viacava รับบท Carolina Borges
Wladimir Candini รับบท Henrique Ambrósio
Guilherme Moilaqua รับบท Caio
Camilla Veles รับบท Lúcia
Wynner Gonzalez รับบท Euribiades